8501 Elektriske motorer og generatorer, med undtagelse af generatorsæt Denne position omfatter bl.a. elektriske, roterende motorer til vindspejlviskere, der mangler arm og viskerblad, men er forsynet med de nødvendige transmissionselementer (tandhjulsudveksling og svingarm), som omformer den roterende bevægelse til pendulbevægelse).

8502 Elektriske generatorsæt og roterende elektriske omformere Foruden de i Forklarende Bemærkninger til HS, pos. 8502, afsnit I og II, beskrevne elektriske maskiner, omfatter denne position bl.a. kaskadeomformere, Ward-Leonard-aggregater og roterende faseforskydere.

8502 39 20 Turbogeneratorer Turbogeneratorer drives direkte ved hjælp af gas- eller dampturbiner. De er udstyret med en massiv cylinderformet rotor, som i længderetningen er forsynet med riller, hvori magnetiseringsviklingerne er anbragt. Rotoren kan bestå af en enkelt del eller være sammensat af flere massive dele. Turbogeneratorer er almindeligvis luftkølede, mens turbogeneratorer med stor kapacitet er hydrogenkølede.

8503 00 Dele, som udelukkende eller hovedsagelig anvendes til maskiner henhørende under pos. 8501 eller 8502 Undtaget fra denne position er tilslutningsplader (klemmebrætter) til elektromotorer (pos. 8536).

8504 Elektriske transformatorer, statiske omformere (fx ensrettere) og induktionsspoler Foruden de i Forklarende Bemærkninger til HS, pos. 8504, beskrevne apparater omfatter denne position bl.a.: 1. Regulerbare transformatorer (fx transformatorer med glidekontakt) og transformatorer med variabelt omsætningsforhold. 2. Spredningsfelttransformatorer til lysstofrør. 3. Specielle transformatorer til kommunikationsformål. 4. Kompensationsspoler. 5. Reaktorspoler. 6. Udglatningsspoler. 7. Dykkekernespoler, der gør det muligt at ændre induktansen. 8. Jern-brintmodstande til elektriske udladningslamper og -rør. 9. Pupinspoler. 10. Godefroyspoler. 11. Stabiliserede strømforsyningsapparater (ensretter i forbindelse med en regulator). Positionen omfatter endvidere ensretterelementer af selen, uanset om de foreligger enkeltvis (især selenplader) eller sammensatte. Undtaget fra denne position er derimod ensrettere af monokrystaller af silicium eller germanium i form af enkeltkomponenter (fx ensretterdioder), eller ensrettere i form af integrerede kredsløb, især mikrokredsløb, også når de er forsynet med køleanordninger, isoleringsanordninger etc. I henhold til bestemmelse 8 til dette kapital henhører disse komponenter under pos. 8541 eller 8542 (se også bestemmelse 2 til dette kapitel). Undtaget fra positionen er endvidere: a) Kommutatorer til transformatorer med flere udtag (pos. 8536). b) Ensretterlamper og -rør, såsom phanotroner, thyratroner, ignitroner og højspændingsensretterrør til røntgenapparater (pos. 8540 89 00). c) Spændingsregulatorer henhørende under pos. 9032.

8504 40 30 Af den art der anvendes sammen med telekommunikationsapparater, automatiske databehandlingsmaskiner og enheder dertil Denne underposition omfatter fx statiske omformere til telekommunikationsapparater eller automatiske databehandlingsmaskiner og enheder dertil, som: — generelt har stabiliserende strømanlæg — har en typisk udgangsspænding på fx 3,3, 5, 12, 24, 48 eller 60 volt. Statiske omformere til telekommunikationsapparater eller til automatiske databehandlingsmaskiner og enheder dertil anvendes til at omforme vekselstrøm, der hentes fra nettet, til den fornødne jævnstrøm. I forbindelse med automatiske databehandlingsmaskiner sikrer såkaldte UPS-anlæg (nødstrømsanlæg) en energireserve (med signal, når strømforsyningen er genoprettet) i tilfælde af strømafbrydelse, og hindrer derved tab af data.

8504 90 05 Sammensatte elektroniske komponenter til varer henhørende under pos. 8504 50 20 Udtrykket »sammensatte elektroniske komponenter« er defineret i de forklarende bemærkninger til pos. 8443 99 10.

8504 90 91 Sammensatte elektroniske komponenter til varer henhørende under pos. 8504 40 30 Udtrykket »sammensatte elektroniske komponenter« er defineret i de forklarende bemærkninger til pos. 8443 99 10.

8505 Elektromagneter; permanente magneter og emner til fremstilling af permanente magneter ved magnetisering; elektromagnetiske og permanentmagnetiske borepatroner, spændebakker, skruestikker og lignende emneholdere; elektromagnetiske koblinger og bremser; elektromagnetiske bæremagneter

8505 90 10 Elektromagneter Denne underposition omfatter bl.a. elektriske manøvremagneter beregnet til montering i bildøre som en integreret del af et centrallåsesystem. Dette system er tilsluttet bilens strømforsyning og styres af signaler, der udsendes af en styreanordning, der indgår i systemet. Hvis en af dørene låses eller låses op manuelt, sker det samme samtidigt ad elektromagnetisk vej med de andre døre. Undtaget fra denne underposition er derimod elektromagnetiske indsprøjtningsventiler til forbrændingsmotorer med gnisttænding eller kompressionstænding, hvis hus er forsynet med en magnetisk vikling, og hvis nål er forsynet med et magnetanker (pos. 8409 91 00 eller 8409 99 00).

8506 Primærelementer og primærbatterier

8506 10 11 Cylindriske celler Cylindriske celler har et rundt tværsnit. Plus- og minuspol er i hver sin ende. Cylindriske cellers længde er større end deres diameter:

8506 10 15 Knapceller Højden af en knapcelle er mindre end eller lig med diameteren:

8506 10 91 Cylindriske celler Se de forklarende bemærkninger til pos. 8506 10 11.

8506 10 95 Knapceller Se de forklarende bemærkninger til pos. 8506 10 15.

8506 30 10 Cylindriske celler Se de forklarende bemærkninger til pos. 8506 10 11.

8506 30 30 Knapceller Se de forklarende bemærkninger til pos. 8506 10 15.

8506 40 10 Cylindriske celler Se de forklarende bemærkninger til pos. 8506 10 11.

8506 40 30 Knapceller Se de forklarende bemærkninger til pos. 8506 10 15.

8506 50 10 Cylindriske celler Se de forklarende bemærkninger til pos. 8506 10 11.

8506 50 30 Knapceller Se de forklarende bemærkninger til pos. 8506 10 15.

8506 60 10 Cylindriske celler Se de forklarende bemærkninger til pos. 8506 10 11.

8506 60 30 Knapceller Se de forklarende bemærkninger til pos. 8506 10 15.

8506 80 11 Cylindriske celler Se de forklarende bemærkninger til pos. 8506 10 11.

8506 80 15 Knapceller Se de forklarende bemærkninger til pos. 8506 10 15.

8507 Elektriske akkumulatorer, herunder separatorer (også kvadratiske eller rektangulære)

8507 20 41 til 8507 20 98 Andre blyakkumulatorer Bortset fra blyakkumulatorer til start af forbrændingsmotorer (pos. 8507 10 41 til 8507 10 98) omfatter disse underpositioner de elektriske blyakkumulatorer, der er beskrevet i Forklarende Bemærkninger til HS, pos. 8507, tredje stykke, nr. 1. Sådanne akkumulatorer anvendes fx som trækkraft i elektriske køretøjer og til strømforsyning af telekommunikationsanlæg.

8507 30 20 til 8507 30 89 Nikkel-cadmiumakkumulatorer Nikkel-cadmiumakkumulatorer anvendes især i grubelamper og erstatter ofte tørelementer i fx transportable radio- og fjernsynsapparater, elektriske barbermaskiner og andre elektriske apparater.

8507 80 20 til 8507 80 80 Andre akkumulatorer Disse underpositioner omfatter bl.a. sølv-zink- og sølv-cadmium-akkumulatorer.

8507 90 20 til 8507 90 90 Dele Undtaget fra disse underpositioner er bl.a. forbindelsesdele til akkumulatorelementer (pos. 8536 90 85).

8509 Elektromekaniske husholdningsapparater med indbygget elektromotor

8509 80 00 Andre apparater Denne underposition omfatter bl.a. elektriske polereapparater til manicure og pedicure, med indbygget elektromotor, der med et kabel forbindes til et til apparatet hørende strømforsyningsaggregat.

8510 Barbermaskiner, hårklippemaskiner og apparater til fjernelse af hår, med indbygget elektrisk motor

8510 10 00 Barbermaskiner Denne underposition omfatter bl.a. barbermaskiner med indbygget skær til hårklipning.

8511 Elektrisk start- og tændingsudstyr, af den art der anvendes til motorer med gnist- eller kompressionstænding (fx tændmagneter, magnetomaskiner, tændspoler, startmotorer, tændrør og startgløderør); jævnstrøms- og vekselstrømsgeneratorer samt returstrømsrelæer, af den art der anvendes i forbindelse med forbrændingsmotorer

8511 40 00 Startmotorer, også med generatorfunktion Apparater henhørende under denne underposition fungerer almindeligvis med spændinger på 6, 12 eller 24 volt og er forsynet med særlige anordninger til montering på motorer. Underposition omfatter bl.a.: 1. Startmotorer med glideanker, startmotorer med forskydeligt drev, startmotorer med skrueaksel og startmotorer med glidedrev og skrueaksel. 2. Apparater, bestående af en samlet enhed omfattende en startmotor og en generator.

8512 Elektrisk lys- og signaludstyr (undtagen varer henhørende under pos. 8539), vindspejlviskere, defrostere og dugfjernere, af den art der anvendes til cykler og motorkøretøjer

8512 30 10 Tyverialarmer, af den art der anvendes til motorkøretøjer Se Forklarende Bemærkninger til HS, pos. 8512, andet stykke, nr. 11.

8512 90 90 I andre tilfælde Denne underposition omfatter bl.a. indfatninger og reflektorer til forlygter, samt arme, også med viskerblade, til elektriske vindspejlviskere. Undtaget fra underpositionen er derimod lampefatninger (pos. 8536 61 10 eller 8536 61 90).

8514 Elektriske industri- og laboratorieovne (herunder induktionsovne og dielektriske ovne); andre apparater til varmebehandling af materialer ved induktion eller ad dielektrisk vej til brug i industrien eller i laboratorier

8514 20 80 Dielektriske ovne Mikrobølgeovne af den type, der anvendes i restauranter, kantiner osv., adskiller sig fra ovne til husholdningsbrug henhørende under pos. 8516 ved deres udgangseffekt og ovnkapacitet. Sådanne ovne med en udgangseffekt på over 1 000 W eller en ovnkapacitet på over 34 liter betragtes som industriovne. Hvis mikrobølgeovnen er kombineret med en grill eller en anden form for ovn i en og samme enhed, vedrører førnævnte udgangseffekt kun mikrobølgerne. Kriteriet om ovnkapacitet har ingen indflydelse på tariferingen af en sådan kombination. Mikrobølgeovne med en udgangseffekt på 1 000 W eller derunder og en ovnkapacitet på 34 liter eller derunder betragtes som ovne til husholdningsbrug (pos. 8516).

8516 Elektriske vandvarmere (gennemstrømningsvandvarmere, akkumulerende vandvarmere) og dyppevarmere; elektriske apparater til rum- og jordbundsopvarmning; elektrotermiske hårbehandlingsapparater (fx tørre- og krølleapparater, krøllejernsvarmere) og håndtørreapparater; elektriske strygejern; andre elektrotermiske apparater, af den art der anvendes til husholdningsbrug; elektriske varmelegemer (undtagen varer henhørende under pos. 8545)

8516 10 11 til 8516 10 90 Elektriske vandvarmere (gennemstrømningsvandvarmere, akkumulerende vandvarmere) og dyppevarmere Disse underpositioner omfatter bl.a.: 1. Vandvarmere, der samtidig fungerer som gennemstrømningsvandvarmere og akkumulerende vandvarmere. 2. Elektriske kedler, der udelukkende frembringer varmt vand eller både varmt vand og lavtryksdamp. Undtaget fra disse underpositioner er dampkedler og kedler med overhedning, som opvarmes ad elektrisk vej (pos. 8402) og elektrisk opvarmede kedler til centralopvarming (pos. 8403).

8516 21 00 til 8516 29 99 Elektriske apparater til rum- og jordbundsopvarmning Disse underpositioner omfatter bl.a.: 1. Elektriske apparater til opvarmning af saunaer. 2. Batteridrevne elektriske apparater til opvarmning og afisning af tilfrosne låse i bildøre ved hjælp af en opvarmet skydetang, der føres ind i låsen. Disse små bærbare apparater kan have en lampe henhørende under pos. 8513 indbygget til belysning af arbejdsområdet.

8516 50 00 Mikrobølgeovne Se de Forklarende Bemærkninger til pos. 8514 20 80.

8516 60 10 Komfurer Komfurer består af en kogeflade og en ovn (også med mikrobølgeanlæg eller grill).

8516 79 70 Andre varer Foruden de apparater, der er beskrevet i Forklarende Bemærkninger til HS, pos. 8516, afsnit E, nr. 5-20, omfatter denne underposition bl.a.: 1. Saunaer med infrarøde stråler (enpersons svedekabiner). 2. Fodskamler med indbygget varmelegeme. 3. Elektrisk opvarmede blokke til fodtøj. 4. Apparater til rensning af kontaktlinser. Disse apparater omfatter to små elektrisk opvarmede hulrum med skruelåg, hvori kontaktlinserne anbringes og rensevæsken opvarmes.

8516 80 20 og 8516 80 80 Elektriske varmelegemer Disse underpositioner omfatter bl.a. isolerede og varmegivende ledninger, kabler, bånd og lign. til opvarmning af lofter, vægge, rørkanaler, beholdere etc. Undtaget fra underpositionerne er derimod varmelegemer i forbindelse med dele til apparater, fx strygejernssåler og varmeplader til elektriske komfurer (pos. 8516 90 00).

8517 Telefonapparater, herunder telefoner til celleopdelt netværk eller andre trådløse net; andre apparater til at sende eller modtage tale, billeder eller andre data, herunder apparater til kommunikation via kabelnet eller trådløse netværk (såsom lokalnet eller fjernnet), undtagen sendere eller modtagere henhørende under pos. 8443, 8525, 8527 eller 8528

8517 12 00 Telefoner til celleopdelt netværk eller andre trådløse net Se Forklarende Bemærkninger til HS, pos. 8517, afsnit I, punkt B.

8517 18 00 Andre apparater Foruden de i Forklarende Bemærkninger til HS, pos. 8517, afsnit I, punkt A, beskrevne telefonapparater omfatter denne underposition bl.a. trykknaptelefoner med indbygget magnetkortlæser, dataskærm, elektrisk kredsløb med mikroprocessor, flere datalagre, ur og modulator-demodulator (modem), som ikke blot kan anvendes som telefonapparater, men også (fx i supermarkeder) som dataterminaler til forskellige formål, såsom kontrol af magnetiske kreditkort eller check eller til transmission af salgsdata til automatiske databehandlingsmaskiner via en telefonlinje.

8517 62 00 Apparater til modtagelse, konvertering og overførsel eller gendannelse af tale, billeder eller andre data, herunder apparater til kobling og rutning Denne underposition omfatter to grupper af apparater: 1. Apparater til modtagelse, konvertering og overførsel af tale, billeder eller andre data. 2. Apparater til gendannelse af tale, billeder eller andre data. Disse apparater omfatter: 1. Grænsefladekort til netværk. 2. Modemer. 3. Repeaters. 4. Hubs. 5. Bridges (herunder omskiftere). 6. Routers. Denne underposition omfatter bl.a. apparater, som i samme møbel eller kabinet indeholder alle nødvendige elementer til sending og modtagelse. Dette gælder fx walkie-talkie-apparater, som indeholder de for funktionen nødvendige batterier eller akkumulatorer, og sender-modtagere, hvis strømforsyningsenhed er separat og kun forbundet med apparatet ved et kabel. Underpositionen omfatter endvidere enheder, hvis sende- og modtageelementer er anbragt i hvert sit møbel eller kabinet, forudsat at disse enheder udgør en funktionel enhed. For at kunne anses som en funktionel enhed skal sender-modtagerne være installeret i nærheden af hinanden (fx i samme bygning eller i samme køretøj) og have visse fælles elementer, fx antenne. Denne underposition omfatter også såkaldte »trådløse hovedsæt«, som er udformet til brug udelukkende eller hovedsagelig med telefoner til celleopdelt netværk (mobiltelefoner), der skalanbringes på øret med henblik på håndfri betjening. De giver brugeren mulighed for at bruge telefonfunktioner, såsom at besvare, afslutte og foretage opkald (fx genopkald til sidste opringning) inden for ca. 10 m fra telefonen samt justere lydstyrken i øretelefonen. Disse hovedsæt indeholder en radiosender/-modtager til at kommunikere med mobiltelefonen ved hjælp af trådløs teknologi, fx »Bluetooth«.

8517 69 10 Videofoner Se Forklarende Bemærkninger til HS, pos. 8517, afsnit II, punkt C. Underpositionen omfatter endvidere videoovervågningssystemer i lukkede kredsløb, bestående af et kamera, et panel med diverse trykknapper og en eller flere monitorer forbundet med en styrecentral og koaksialkabler til at forbinde de enkelte komponenter i systemet — pakket som et sæt til detailsalg. Varerne under denne underposition kan også være forbundet med en elektrisk døråbner, en signalanordning eller en belysningsanordning.

8517 69 39 I andre tilfælde Denne underposition omfatter bl.a.: 1. Faste modtageapparater (herunder sådanne, der især anvendes i store installationer) og særlige anordninger, såsom forvrængningsanordninger (fx frekvensombyttere); visse modtagere, benævnt multipleksmodtagere, anvender multipel (delt) modtageteknik for at modvirke fading. 2. Radiotelefonimodtagere til motorkøretøjer, skibe, flyvemaskiner, tog mv. 3. Modtagere til radiotelegrafiske personsøgeanlæg. 4. Radiomodtagere til simultanoversættelse på flersprogede konferencer. 5. Specialmodtagere til nødsignaler fra skibe, flyvemaskiner mv. 6. Modtagere til signaler fra fjernmåleudstyr. 7. Faksimile-radiotelegrafiske apparater til at modtage — på lysfølsomt papir — kopier af dokumenter, aviser, planer, meddelelser mv.

8517 69 90 Andre apparater Denne underposition omfatter: 1. Faste sendere. Visse typer, der især anvendes i store installationer, indeholder særlige anordninger såsom forvrængningsanordninger (fx frekvensombyttere) eller multipleksanordninger, der gør det muligt at sende flere meddelelser samtidigt. 2. Radiotelefonisendere til motorkøretøjer, skibe, flyvemaskiner, tog mv. 3. Sendere til radiotelegrafiske personsøgeanlæg. 4. Radiosendere til simultanoversættelse på flersprogede konferencer. 5. Automatiske sendere til nødsignaler fra skibe, flyvemaskiner mv. 6. Faksimile-radiotelegrafiske apparater til at sende kopier af dokumenter, aviser, planer, meddelelser mv. 7. Sendere til signaler fra fjernmåleudstyr.

8518 Mikrofoner og stativer dertil; højttalere, også monteret i kabinet; hovedtelefoner og øretelefoner, også kombineret med mikrofon, samt sæt bestående af en mikrofon og en eller flere højttalere; elektriske lavfrekvensforstærkere; elektriske lydforstærkere Denne position omfatter bl.a. særskilt foreliggende trådløse mikrofoner, hovedtelefoner, øretelefoner og højttalere, også kombinerede. Undtaget fra positionen er: 1. Særskilt foreliggende trådløse telefonrør til apparater til trådtelefoni (se Forklarende Bemærkninger til HS, pos. 8517 62); 2. Særskilt foreliggende trådløse hovedsæt (kombination af en hovedtelefon og en mikrofon), som muliggør opringning (se de forklarende bemærkninger til pos. 8517 62 00).

8518 40 81 Med én lydkanal Denne underposition omfatter forstærkere, som kun kan bearbejde et enkelt indgangssignal; efter forstærkningen overføres dette signal ved hjælp af en eller flere udgangskanaler til fx højttalere.

8519 Lydoptagere eller lydgengivere, også kombineret

8519 81 15 Kassettespillere, i lommeformat Ved fastlæggelsen af disse apparaters mål anvendes underpositionsbestemmelse 1 til dette kapitel, og der tages kun hensyn til kabinettets dimensioner; dele, der stikker ud fra kabinettet, såsom betjeningsknapper, lukkeanordninger og fastgørelsesclips, skal der ses bort fra.

8519 81 35 I andre tilfælde Denne underposition omfatter ikke lydgengivere kendt som »MP3-afspillere«, der anvender optiske medier og indeholder udstyr, der efterfølgende kan aktiveres til modtagelse af radiofonisignaler ved hjælp af programmel (pos. 8527).

8519 81 45 I andre tilfælde De forklarende bemærkninger til pos. 8519 81 35 anvendes med de fornødne tillempninger.

8519 81 65 I lommeformat De forklarende bemærkninger til pos. 8519 81 15 anvendes med de fornødne tilpasninger.

8519 81 95 I andre tilfælde De forklarende bemærkninger til pos. 8519 81 35 anvendes med de fornødne tillempninger.

8522 Dele og tilbehør, som udelukkende eller hovedsagelig anvendes til apparater henhørende under pos. 8519-8521

8522 90 41 og 8522 90 49 Sammensatte elektroniske komponenter Se de forklarende bemærkninger til pos. 8443 99 10.

8523 Plader, bånd, ikke flygtige halvlederhukommelser, »smart cards« og andre medier til optagelse af lyd eller andre fænomener, også uindspillede, herunder matricer og mastere til fremstilling af plader, undtagen varer henhørende under kapitel 37 Når medier henhørende under denne position foreligger sammen med en anden vare, skal følgende principper anvendes ved tariferingen: 1. Hvis mediet og de øvrige varer udgør et sæt pakket til detailsalg i henhold til Almindelige tariferingsbestemmelser, punkt 3 b), skal sættet tariferes med anvendelse af denne bestemmelse. 2. Hvis mediet og de øvrige varer ikke udgør et sæt pakket til detailsalg i henhold til Almindelige tariferingsbestemmelser, punkt 3 b), skal mediet tariferes i den relevante underposition.

8523 21 00 Kort indeholdende en magnetstribe Denne underposition omfatter også tryksager, såsom rejsebilletter og boardingpas, som er forsynet med en eller flere magnetstriber.

8523 29 15 Uden indspilning Denne underposition omfatter også bånd, der endnu ikke er udskåret i den bredde, de skal anvendes i.

8523 40 11 Plader til laserbaserede læsesystemer, med en kapacitet på ikke over 900 megabyte, ikke-sletbare Denne underposition omfatter skrivbare compact discs (CD-R). CD-R er almindeligvis fremstillet af farveløs, gennemsigtig polykarbonat med en tykkelse på 1,2 mm. Oversiden er overtrukket med et reflekterende gyldent eller sølvfarvet lag, hvorpå der kan være påtryk. Undersiden er belagt med farve og et beskyttende lag. De har en diameter på 8 eller 12 cm eller kan have form som et kort. Deres indspilningskapacitet kan kontrolleres ved hjælp af læse-/skriveanordninger og egnet indspilningsprogrammel. Indspilningen af sådanne plader kan ske ad en eller flere gange, men den indspillede information kan ikke slettes.

8523 40 13 Plader til laserbaserede læsesystemer, med en kapacitet på over 900 megabyte, men ikke over 18 gigabyte, ikke-sletbare Denne underposition omfatter skrivbare digital versatile discs (DVD-/+R). I modsætning til CD-R'er henhørende under pos. 8523 40 11 består DVD-/+R'er af to 0,6 mm tykke lag af polykarbonat, der er limet sammen. Denne fysiske forskel kan konstateres ved undersøgelse af yderkanten på DVD’en. De har en diameter på 8 eller 12 cm. Deres indspilningskapacitet kan kontrolleres ved hjælp af læse-/skriveanordninger og egnet indspilningsprogrammel. Indspilningen af sådanne plader kan ske ad en eller flere gange, men den indspillede information kan ikke slettes.

8523 40 19 Andre varer Denne underposition omfatter bl.a.: 1. Optiske plader, på hvilke den indspillede information kan slettes og nye informationer indspilles (»overskrivbare compact discs« (CD-RW) og »overskrivbare digital versatile discs« (DVD-/+RW)). De genkendes af pladeindspilningsprogrammelet i en automatisk databehandlingsmaskine. 2. Overskrivbare DVD-RAM’er og »MiniDiscs«, som er indkapslet i en kassette.

8523 52 10 og 8523 52 90 »Smart cards« Se Forklarende Bemærkninger til HS, pos. 8523, punkt C, nr. 2. Disse underpositioner omfatter også elektroniske adgangskort eller -mærker, som almindeligvis indeholder en spole, der aktiveres af et signal fra kortlæseren og danner en spænding til at forsyne et mikrokredsløb, en kodegenerator (som ved modtagelse af et signal fra spolen genererer data) og en signalantenne.

8525 Sendere til radiofoni og fjernsyn, også sammenbygget med modtagere, lydoptagere eller lydgengivere; fjernsynskameraer, digitalkameraer og videokameraer Denne position omfatter også varmekameraer, som tager billeder ved hjælp af infrarød teknik. Kameraerne registrerer varmestrålingen og omdanner den til billeder, der gengiver de enkelte fladers eller objekters temperatur som forskellige gråtoner eller farver. Kameraerne kan ikke måle temperaturer eller udtrykke måledata som tal.

8525 60 00 Sender-modtagere Denne underposition omfatter bl.a. enheder, hvis sende- og modtageelementer er anbragt i hvert sit møbel eller kabinet, forudsat at disse enheder udgør en funktionel enhed. For at kunne anses som en funktionel enhed skal sender-modtagerne være installeret i nærheden af hinanden (fx i samme bygning eller i samme køretøj) og have visse fælles elementer, fx antenne.

8525 80 11 til 8525 80 99 Fjernsynskameraer, digitalkameraer og videokameraer Se Forklarende Bemærkninger til HS, pos. 8525, afsnit B. Undtaget fra disse underpositioner er elektroniske læseenheder til synshandicappede personer (se de forklarende bemærkninger til pos. 8543 70 90).

8525 80 30 Digitalkameraer Digitalkameraer henhørende under denne underposition kan altid optage stillbilleder; billederne lagres enten på et internt lagermedium eller på et udskifteligt medium. De fleste kameraer henhørende under denne underposition er udformet som et traditionelt fotografiapparat og er ikke forsynet med en foldbar billedsøger. Disse kameraer kan også have en videooptagerfunktion, så de kan optage videosekvenser. Kameraerne tariferes fortsat i denne underposition, hvis de, når den maksimale lagerkapacitet udnyttes, ved en kvalitet på 800 × 600 pixel eller derover og 23 billeder eller derover pr. sekund ikke kan optage en enkelt videosekvens af en varighed på 30 minutter eller derover. Sammenlignet med videokameraer henhørende under pos. 8525 80 91 og 8525 80 99 har mange digitalkameraer (når de fungerer som videokamera) ikke en optisk zoom-funktion under videooptagelser. Uanset lagerkapaciteten afslutter visse kameraer automatisk videooptagelsen efter en vis periode.

8525 80 91 og 8525 80 99 Videokameraer Videokameraer henhørende under disse underpositioner kan altid optage videosekvenser enten på et internt lagermedium eller på et udskifteligt medium. Digitale videokameraer henhørende herunder er almindeligvis udformet på en måde, der adskiller dem fra digitalkameraer henhørende under pos. 8525 80 30. De er ofte forsynet med en foldbar billedsøger og foreligger tit med en fjernbetjening. De har altid en optisk zoom-funktion under video-optagelser. Disse digitale videokameraer kan ofte også optage stillbilleder. Digitalkameraer er undtaget fra disse underpositioner, hvis de, når den maksimale lagerkapacitet udnyttes, ved en kvalitet på 800 × 600 pixels eller derover og 23 billeder eller derover pr. sekund ikke kan optage en enkelt videosekvens af en varighed på 30 minutter eller derover.

8525 80 99 Andre varer Denne underposition omfatter videokameraer (såkaldte »camcorders«) til indspilning af både lyd og billeder optaget af kameraet samt af signaler fra eksterne kilder, fx dvd-afspillere, automatiske databehandlingsmaskiner eller fjernsynsmodtagere. De optagne billeder kan gengives ved hjælp af en ekstern fjernsynsmodtager eller monitor. Underpositionen omfatter endvidere camcorders, i hvilke videoindgangen er blokeret af en plade eller på anden måde, eller i hvilke videogrænsefladen senere kan aktiveres som videoindgang ved hjælp af programmel. Apparatet er alligevel i stand til at optage fjernsynsprogrammer eller andre eksterne signaler. Camcorders, som kun kan optage og gengive de billeder, kameraet har taget, ved hjælp af en ekstern fjernsynsmodtager eller monitor, henhører imidlertid under pos. 8525 80 91.

8527 Modtagere til radiotelefoni, radiotelegrafi eller radiofoni, også sammenbygget med lydoptagere, lydgengivere eller et ur i et fælles kabinet Vedrørende sender-modtagere henvises til de forklarende bemærkninger til pos. 8525 60 00.

8527 12 10 og 8527 12 90 Kassetteradioer i lommeformat Se de forklarende bemærkninger til pos. 8519 81 15.

8527 13 10 Med laserbaseret læsesystem Denne underposition omfatter radiofonimodtagere, sammenbygget med en lydoptager eller lydgengiver med laserbaseret læsesystem, også sammenbygget med andre lydoptagere eller lydgengivere (fx af kassettetypen) eller et ur. Underpositionen omfatter også lydgengivere kendt som »MP3-afspillere«, der anvender optiske medier og indeholder udstyr, der efterfølgende kan aktiveres til modtagelse af radiofonisignaler ved hjælp af programmel.

8527 13 99 I andre tilfælde De forklarende bemærkninger til pos. 8527 13 10 anvendes med de fornødne tillempninger.

8527 21 20 Med laserbaseret læsesystem De forklarende bemærkninger til pos. 8527 13 10 anvendes med de fornødne tillempninger.

8527 21 70 Med laserbaseret læsesystem De forklarende bemærkninger til pos. 8527 13 10 anvendes med de fornødne tillempninger.

8527 91 11 til 8527 91 99 Sammenbygget med lydoptagere eller lydgengivere Stereoanlæg (hi-fi-anlæg), i sæt til detailsalg, bestående af en radiofonimodtager sammen med andre enheder, alle i eget kabinet, fx cd-afspiller, kassettebåndoptager, forstærker med equaliser tariferes altid i disse underpositioner, idet radiofonimodtageren giver anlægget dets væsentlige karakter.

8527 91 11 og 8527 91 19 Med én eller flere indbyggede højttalere i samme kabinet Disse underpositioner omfatter apparater med ikke-aftagelige højttalere. Undtaget fra underpositionerne er derimod apparater med aftagelige højttalere, selv om disse kan fastgøres til apparatet ved hjælp af en anordning (pos. 8527 91 35, 8527 91 91 eller 8527 91 99).

8527 91 35 til 8527 91 99 I andre tilfælde Disse underpositioner omfatter også højttalere til stereoanlæg (hi-fi-anlæg), der er særligt udformet til og pakket sammen med andre dele af anlægget.

8527 91 35 Med laserbaseret læsesystem De forklarende bemærkninger til pos. 8527 13 10 anvendes med de fornødne tillempninger.

8528 Monitorer og projektionsapparater, uden indbyggede fjernsynsmodtagere; fjernsynsmodtagere, også med indbyggede radiofonimodtagere, lydoptagere eller lydgengivere eller videooptagere eller videogengivere I overensstemmelse med Almindelige tariferingsbestemmelser, punkt 3 c), vedrørende den kombinerede nomenklatur henhører videoovervågningssystemer, som består af et begrænset antal fjernsynskameraer og en videomonitor, under denne position, når de foreligger i sæt til detailsalg. Enhederne i et videoovervågningssystem tariferes særskilt, hvis systemet ikke foreligger i sæt til detailsalg (jf. Forklarende Bemærkninger til HS, afsnit XVI, Almindelige bemærkninger, afsnit VII. Undtaget fra denne position er elektroniske læseenheder til synshandicappede personer (se de forklarende bemærkninger til pos. 8543 70 90).

8528 41 00 Af den art, der udelukkende eller hovedsagelig anvendes i forbindelse med et automatisk databehandlingsanlæg henhørende under pos. 8471 Monitorer henhørende under denne underposition virker ved hjælp af displayteknologien baseret på katodestrålerør (CRT). Monitorer henhørende under denne underposition har sådanne kendetegn, at det er muligt at se på skærmen på tæt hold gennem længere perioder. Monitorer omfattet af denne underposition har følgende kendetegn: 1. De er kun i stand til at modtage signaler fra centralenheden i en automatisk databehandlingsmaskine henhørende under pos. 8471. 2. De har almindeligvis et skærmformat på 4:3 eller 5:4. 3. De har ofte en dreje- og vippemekanisme og blændingsfri overflader. 4. Der kan være indbygget indtil to højttalere. Monitorer af CRT-typen har desuden følgende kendetegn: 1. De har særlige konnektorer, såsom SUB-D-konnektorer. 2. Deres dot pitch begynder ved 0,41 mm for middel billedopløsning og bliver mindre i takt med, at billedopløsningen forøges. Monitorer henhørende under denne underposition må ikke: — Kunne tilsluttes til en videosignalkilde såsom dvd-optagere eller –afspillere, kameraer, videokameraer, satellitmodtagere eller videospil. — Indeholde komponenter (fx chroma-dekoder, Y/C-separator), som sætter monitoren i stand til at vise billeder fra et composite video baseband signal (CVBS), et sammensat videosignal (hvis bølgeform opfylder en fjernsynsstandard såsom NTSC, SECAM, PAL eller D-MAC) eller et S-videosignal, eller når de kan gengive et billede efter at have modtaget sådanne signaler som component video, (fx YUV, YCBCR, YPBPR), Serial Digital Interface (SDI), High-Definition-SDI (HD-SDI) og digital video »DV« (fx MPEG1, MPEG2, MPEG4). — Have en infrarødmodtager til modtagelse af signaler fra en infrarød fjernbetjening. — Have en knap til at skifte til næste/foregående programkanal. — Have sådanne grænseflader såsom DVI-D, DVI-I og High-Definition Multi-media Interface (HDMI), selv om disse grænseflader ikke understøtter HDCP-kryptering (high-bandwidth digital content protection). — Have grænseflader til »slot-in«-moduler eller andre indretninger, der tillader tilslutning til en videosignalkilde eller modtagelse af fjernsynssignaler. — Kunne benyttes i andre anlæg end automatiske databehandlingsanlæg (fx hjemmebiografanlæg, videoredigeringssystemer, medicinske billeddannelsesanlæg eller anlæg til trykkerier og grafisk industri til farvekorrektion inden trykning). Denne underposition omfatter ikke signaltavler henhørende under pos. 8531.

8528 49 10 Til sort-hvide eller andre monokrome billeder De forklarende bemærkninger til pos. 8528 49 35 til 8528 49 99 anvendes med de fornødne tillempninger.

8528 49 35 til 8528 49 99 Til farvede billeder Monitorer hører under disse underpositioner, medmindre det kan godtgøres, at de er af den art der udelukkende eller hovedsagelig anvendes i forbindelse med et automatisk databehandlingsanlæg. Monitorer henhørende under disse underpositioner har sådanne kendetegn, at det almindeligvis er lettere at se på dem på afstand, fx på udstillinger og i hjemmebiografsystemer, fjernsynsstudier og videoovervågningssystemer. Nogle monitorer er det lettere at se på tæt hold, fx til måle eller kontrolformål, ved medicinske undersøgelser, til visning af udsyn bagud fra køretøjer via et kamera eller til radionavigeringsapparater. Visse monitorer har forbindelsesdele eller grænseflader såsom Cinch/RCA, BNC, SCART, Mini DIN 4-pin/Hosiden, DVI-D, DVI-I og HDMI (High-Definition Multi-media Interface). Sådanne forbindelsesdele eller grænseflader giver mulighed for modtagelse af videosignaler fra fx dvd-optagere eller –afspillere, kameraer, videokameraer, satellitmodtagere eller videospil. Disse monitorer kan også have grænseflader til automatiske databehandlingsmaskiner henhørende under pos. 8471. Nogle monitorer kan have grænseflader, der giver mulighed for modtagelse af signaler fra fx kasseapparater, automatiske seddelautomater, radionavigeringsapparater, numeriske kontroltavler eller styresystemer med programmerbare lagerenheder, måle- og kontrolapparater eller apparater til medicinske anvendelser henhørende under kapitel 90. De kan have forskellige indgange til røde (R), grønne (G) og blå (B) signaler, eller de kan indeholde komponenter (fx chroma-dekoder, Y/C-separator), som sætter monitoren i stand til at vise billeder ud fra et composite video baseband signal (CVBS), et sammensat videosignal (hvis bølgeform opfylder en fjernsynsstandard såsom NTSC, SECAM, PAL eller D-MAC) eller et S-videosignal, eller når de kan gengive et billede efter at have modtaget sådanne signaler som component video, (fx YUV, YCBCR, YPBPR), Serial Digital Interface (SDI), High-Definition-SDI (HD-SDI) og digital video »DV« (fx MPEG1, MPEG2, MPEG4). De kan have forbindelsesdele til modtagelse af lydsignaler. Disse underpositioner omfatter ikke: a) Videofoner (pos. 8517 69 10). b) Signaltavler henhørende under pos. 8531.

8528 51 00 til 8528 59 90 Andre monitorer Monitorer henhørende under disse underpositioner virker ved hjælp af displayteknologier såsom flydende krystaller (LCD), organiske lysemitterende dioder (OLED) eller plasma. Disse underpositioner omfatter bl.a. monitorer bestående af en projektor og en skærm i samme kabinet.

8528 51 00 Af den art, der udelukkende eller hovedsagelig anvendes i forbindelse med et automatisk databehandlingsanlæg henhørende under pos. 8471 De forklarende bemærkninger til pos. 8528 41 00 anvendes med de fornødne tillempninger. Monitorer henhørende under denne underposition har almindeligvis et diagonalmål på billedskærmen på 48,5 cm (19 tommer) eller mindre.

8528 59 10 og 8528 59 90 I andre tilfælde De forklarende bemærkninger til pos. 8528 49 35 til 8528 49 99 anvendes med de fornødne tillempninger. Monitorer henhørende under disse underpositioner har ofte et skærmformat på 16:9 eller 16:10.

8528 61 00 til 8528 69 99 Projektionsapparater Undtaget fra disse underpositioner er bl.a. apparater bestående af en projektor og en skærm i samme kabinet (pos. 8528 51 00 til 8528 59 90 eller, når de indeholder en fjernsynsmodtager, pos. 8528 72 10).

8528 69 10 Med fladskærm (fx anordning med flydende krystaller (LCD)), der kan vise data udviklet i en automatisk databehandlingsmaskine Foruden apparater med anordninger med flydende krystaller (LCD) omfatter denne underposition også apparater med digital lysbehandling (Digital Light Processing), der fungerer ved hjælp af halvlederstyrede mikrospejle.

8528 71 11 til 8528 71 19 Videotunere Disse underpositioner omfatter apparater, der indeholder en videotuner, som omsætter højfrekvente fjernsynssignaler til signaler, der kan anvendes i videooptagere, videogengivere eller monitorer. Videotunere indeholder kredsløb til valg af en særlig kanal eller bærefrekvens samt demodulationskredsløb. De er almindeligvis konstrueret til brug med individuel antenne eller fællesantenne (fordeling via højfrekvenskabel). Udgangssignalet kan benyttes som indgangssignal til monitorer, videooptagere eller videogengivere. Der er tale om det oprindelige kamerasignal (dvs. inden det moduleres til sendebrug). Undertiden er apparaterne også forsynet med en anordning til dekodning (farve) eller separatorkredsløb til synkronisering.

8528 71 11 Sammensatte elektroniske komponenter til indbygning i automatiske databehandlingsmaskiner Udtrykket »sammensatte elektroniske komponenter« er defineret i de forklarende bemærkninger til pos. 8443 99 10.

8528 72 10 til 8528 72 99 I andre tilfælde, til farvefjernsyn Disse underpositioner omfatter bl.a. apparater med en skærm med flydende krystaller (LCD-skærm).

8528 72 10 Teleprojektorer (tv-projektorer) Denne underposition omfatter projektionsudstyr indeholdende en fjernsynsmodtager. Sådant udstyr projicerer billedet via et optisk system på en skærm. Det kan være baseret på katodestrålerørs- eller fladskærmsteknologi (fx DMD, LCD, plasma). Projektionsskærmen kan enten være indbygget i samme kabinet som fjernsynsmodtageren eller være adskilt herfra.

8528 72 31 til 8528 72 75 Med indbygget billedrør Disse underpositioner omfatter bl.a. apparater, som har tuner og monitorfunktion i det samme kabinet, med mulighed for samtidig anvendelse af begge funktioner. Fjernsynsmodtagere til privatbrug hører almindeligvis til denne kategori. Ved billedskærmens diagonalmål forstås den aktive del af billedrøret målt i direkte linje.

8529 Dele, som udelukkende eller hovedsagelig anvendes til apparater henhørende under pos. 8525-8528 Denne position omfatter ikke stativer bestemt til kameraer henhørende under pos. 8525 eller kapitel 90 (tariferes efter materialets beskaffenhed).

8529 90 20 til 8529 90 97 Andre varer Disse underpositioner omfatter bl.a.: 1. Skalaer. 2. Afstemningsenheder (tunere). 3. Blændere til fjernsynskameraer. 4. PAL/SECAM-adaptere, der er dekoder-plader (trykte kredsløb forsynet med elektriske komponenter) beregnet til senere indbygning i fjernsynsmodtagere, der er konstrueret til modtagelse af PAL-signaler, så de bliver i stand til også at modtage SECAM-signaler. Undtaget fra disse underpositioner er bølgeledere (tariferes som rør efter materialets beskaffenhed).

8529 90 65 Sammensatte elektroniske komponenter Se de forklarende bemærkninger til pos. 8443 99 10.

8531 Elektriske signalapparater, akustiske eller visuelle (fx ringeapparater, sirener, signaltavler, tyverialarmer og brandalarmer), bortset fra varer henhørende under pos. 8512 og 8530

8531 10 30 og 8531 10 95 Tyverialarmer, brandalarmer og lign. Se Forklarende Bemærkninger til HS, pos. 8531, andet stykke, punkt E. Disse underpositioner omfatter ikke tyverialarmer af den art, der anvendes til motorkøretøjer (pos. 8512 30 10).

8531 20 20 til 8531 20 95 Signaltavler med flydende krystaller (LCD) eller lysemitterende dioder (LED) Disse underpositioner omfatter bl.a. display af lysemitterende dioder, der hovedsagelig anvendes som numeriske og/eller alfanumeriske signaler i displays, som fx består af et eller flere sammensatte tegn. Hvert tegn indeholder en række lysemitterende dioder, der foreligger i form af diskrete komponenter eller elementer monteret på en mikroplade (chip). Disse displays er monteret på et integreret kredsløb, som er forsynet med en dekoder/driver. Hvert tegn eller hver sammensætning af tegn er dækket af et gennemskinneligt materiale, der forstærker intensiteten af de lysende punkter, som dioderne frembringer for at danne tal eller bogstaver i overensstemmelse med den impuls, kredsløbet modtager fra et indgangssignal.

8531 90 85 I andre tilfælde Denne underposition omfatter bl.a. mærker, der fastgøres på varer for at forhindre tyveri af disse, og som, når de kommer ind i detektionsfeltet i et alarmanlæg (henhørende under pos. 8531 10 30) ved udgangen fra en forretning, påvirker og udløser alarmen. Undtaget fra underpositionen er derimod mærker af papir i form af trykte kredsløb (pos. 8534 00).

8534 00 Trykte kredsløb Denne position omfatter bl.a. mærker af papir i form af trykte kredsløb, beregnet til at forhindre tyveri (fx af biblioteksbøger).

8536 Elektriske apparater til at slutte, afbryde eller beskytte elektriske kredsløb og til at skabe forbindelse til eller i elektriske kredsløb (fx afbrydere, relæer, sikringer, overspændingsbeskyttere, stikpropper og -dåser, lampefatninger og andre konnektorer, forgreningsdåser), til driftsspænding 1 000 volt og derunder; konnektorer til optiske fibre samt bundter og kabler af optiske fibre Foruden de apparater, der er beskrevet i Forklarende Bemærkninger til HS, pos. 8536, omfatter denne position bl.a.: 1. Fordelere til telefoncentraler. 2. Krydsnings- eller forgreningsplader til luftledninger til sporvogne. 3. Tilslutningsplader til elektromotorer. 4. Omkoblere til transformatorer med flere udtag. 5. Tilslutningsdele til akkumulatorelementer. 6. Såkaldte induktive nærhedsafbrydere, dvs. elektroniske afbrydere, indeholdende en induktionsspole med fri stråling, beregnet til at aktivere afbryderen (slutte strømmen) uden fysisk kontakt, når en metalgenstand kommer ind i spolens spredningsfelt. Disse afbrydere erstatter mekanisk fungerende endestop, især i værktøjsmaskiner, transportbånd og vægte. 7. Afbrydere monteret i samme hus som en lysstyrkeregulator (dimmer). Med disse apparater er det muligt ikke blot at tænde og slukke belysningsapparater tilsluttet lysnettet, men også at regulere lysstyrken. 8. Såkaldte kontaktmåtter eller tastaturkonvolutter til forbindelse af elektriske kredsløb. Disse måtter består af to elastiske plader af plastmateriale, der er anbragt oven på hinanden, og i hvilke der er indlejret et stort antal ledende kontaktpunkter med regelmæssige mellemrum. Disse måtter monteres bl.a. under tastaturet på telefonapparater. Hver gang en knap trykkes ned, kommer de tilsvarende kontaktpunkter i berøring med hinanden og etablerer herved den elektriske kontakt. 9. Elektroniske afbrydere, som uden fysisk kontakt slutter og afbryder et elektrisk kredsløb ved hjælp af halvlederkomponenter (fx transistorer, tyristorer, integrerede kredsløb). Undtaget fra denne position er derimod bl.a.: a) Beslag til elektriske ledninger (almindeligvis pos. 7326). b) Signal- og reguleringsudstyr til jernbaner og andre trafikveje (pos. 8530).

8536 50 11 Trykafbrydere Undtaget fra denne underposition er berøringsafbrydere (pos. 8536 50 19).

8536 69 10 til 8536 69 90 Andre varer Disse underpositioner omfatter elektromekaniske stikpropper og stikdåser, som muliggør flerpolede forbindelser mellem fx apparater, kabler og terminalkort, ved ganske enkelt at stikke de monterede stik ind i de monterede stikpropper ind i de monterede stikdåser uden monteringsarbejde. Forbindelsesdelene (konnektorerne) kan have en stikprop eller en stikdåse i hver ende eller en stikprop eller stikdåse i den ene ende og en kontaktanordning i den anden (fx af krympe-, klemme-, lodde- eller skruetypen). Underpositionerne omfatter også plug-in-tilslutninger, der omfatter et stik og stikdåse par (to dele). Stikprop- og stikdåse- delene har hver en stikdåse og en anden kontaktanordning. Disse underpositioner omfatter ikke forbindelsesmateriel til ledninger og kabler, hvor der kan skabes en elektrisk forbindelse på anden vis (fx krympe-, skrue-, lodde- eller klemmeterminaler). Disse er omfattet af pos. 8536 90.

8536 69 10 Til koaksialkabler Denne underposition omfatter kun stikpropper og stikdåser til koaksialforbindelser, hvis koaksialkablerne kan fastgøres permanent til kontakterne i den anden ende (se eksempler i fig. 1-4).

8536 69 30 Til trykte kredsløb Denne underposition omfatter alle konnektorer med stik og fatning, til hvilke der direkte kan forbindes trykte kredsløb på den ene eller på begge sider (direkte konnektorer: se eksempler i fig. 5-9). 1. Konnektorer med stik og fatning til direkte vertikal montering af trykte kredsløb:

2. Enkeltsidede og dobbeltsidede kantkonnektorer til horisontal montering af trykte kredsløb:

Denne underposition omfatter ikke han- og hundele af konnektorer med stik og fatning (fx terminalblokke med stik og fatning), som er permanent fastgjort til kredsløbskortet og kan tilsluttes konnektoren (pos. 8536 69 90).

8536 69 90 I andre tilfælde Denne underposition omfatter alle andre konnektorer og tilslutninger med stik og fatning, der er illustreret nedenfor:

8536 70 00 Konnektorer til optiske fibre samt bundter og kabler af optiske fibre Se bestemmelse 6 til dette kapitel. Se Forklarende Bemærkninger til HS, pos. 8536, afsnit IV.

8536 90 01 Præfabrikerede strømskinneelementer Denne underposition omfatter bl.a. monteringsfærdige elementer til overførsel af elektricitet. De tillader en vis fleksibilitet for så vidt angår mulighederne for tilslutning af lamper samt af elektrisk drevne maskiner og apparater. Strømudtaget finder sted ved hjælp af klemme- og glidekontakter. Nedenstående illustrationer viser typiske anvendelsesmuligheder:

8536 90 10 Forbindelsesmateriel til ledninger og kabler Denne underposition omfatter alle terminalanordninger, der er fastgjort til den ende af ledningerne eller kablerne, der skal give en elektrisk forbindelse på anden måde end ved plug-in-tilslutning (fx krympe-, skrue-, lodde- eller klemmeterminaler).

8537 Tavler, plader, konsoller, pulte, kabinetter og lign., sammensat af to eller flere af de under pos. 8535 eller 8536 nævnte apparater, til elektrisk styring eller distribution af elektricitet, herunder også tavler mv. indeholdende instrumenter og apparater henhørende under kapitel 90, og numeriske kontrolapparater henhørende under pos. 8517 Denne position omfatter bl.a. kombinationer af ens apparater henhørende under pos. 8536 (fx afbrydere til belysning) på et underlag (fx tavle, skab).

8537 10 91 Styresystemer med programmerbare lagerenheder Denne underposition omfatter bl.a. styreskabe forsynet med brugerhukommelse til elektrisk styring af maskiner. De er ikke blot forsynet med apparater henhørende under pos. 8535 eller 8536 (fx relæer), men også fx med transistorer eller triacs henhørende under pos. 8541, der fungerer som omkoblingskomponenter, og ud over disse komponenter omfatter de mikroprocessorer (fx til logikfunktionen og styring af indgange og udgange), grænsefladekredsløb (interfaces) samt en strømforsyningsenhed (forsyningsmodul).

8537 10 99 Andre varer Denne underposition omfatter bl.a.: 1. Apparater til fjernbetjening pr. tråd af videooptagere og -gengivere. Der er tale om elektriske betjeningstavler (med trykknaptastatur og andre elektriske komponenter monteret på en plade) til betjening af alle funktionerne i videooptageren, med hvilken den er forbundet via et tilslutningskabel. 2. Elektriske styreapparater til automatiske salgsautomater. De består af en betjeningstavle, der foruden relæer og elektriske kontakter er påmonteret triacs og integrerede kredsløb. Undtaget fra denne underposition er: a) Elektriske styreapparater, benævnt »joysticks«, som defineret i bestemmelse 5 C til kapitel 84 (pos. 8471). b) Trådløse fjernbetjeningsapparater med infrarøde stråler til betjening af videooptagere, fjernsynsapparater eller andre elektriske apparater (pos. 8543).

8538 Dele, som udelukkende eller hovedsagelig anvendes til apparater henhørende under pos. 8535-8537

8538 90 11 Sammensatte elektroniske komponenter Se de forklarende bemærkninger til pos. 8443 99 10.

8538 90 91 Sammensatte elektroniske komponenter Se de forklarende bemærkninger til pos. 8443 99 10.

8539 Elektriske glødelamper og udladningslamper, herunder sealed beam-lamper samt ultraviolette lamper og infrarøde lamper; buelamper Bortset fra visse specielt udstyrede eller monterede buelamper (se de forklarende bemærkninger til pos. 8539 41 00 til 8539 49 30) omfatter denne position kun egentlige lamper og rør samt identificerbare dele dertil, jf. bestemmelse 2 b) til afsnit XVI. Apparater udstyret med sådanne lamper eller rør (fx bestående af en enkelt reflektor med holder eller fodstykke), tariferes i deres egen position som belysningsapparater (pos. 9405), varmeapparater (fx pos. 7321), medicinske apparater (pos. 9018) etc.

8539 21 30 til 8539 29 98 Andre glødelamper, undtagen ultraviolette lamper og infrarøde lamper Undtaget fra disse underpositioner er bl.a.: a) Modstandslamper med kultråd og variable modstandslamper med jerntråd i hydrogen (pos. 8533). b) Elektriske lysguirlander i afpasset længde, bestående af et antal fantasilamper indbyrdes forbundet med elektrisk ledning, især anvendt til pyntning af juletræer (pos. 9405).

8539 31 10 til 8539 39 00 Udladningslamper, undtagen ultraviolette lamper Disse underpositioner omfatter bl.a.: 1. Xenonlamper. 2. Spektrallamper. 3. Glimlamper. 4. Indikatorrør med bogstaver eller tal.

8539 41 00 til 8539 49 30 Ultraviolette og infrarøde lamper; buelamper Disse underpositioner omfatter bl.a.: 1. Ultraviolette rør og lamper. Foruden de anvendelsesområder, der er omtalt i Forklarende Bemærkninger til HS, pos. 8539, afsnit D, første stykke, kan nævnes: a) Aktinokemisk lystryk. b) Vitaminisering. c) Sterilisering. d) Fotokemi. e) Fremstilling af ozon. 2. Infrarøde rør og lamper. Foruden de anvendelsesområder, der er omtalt i Forklarende Bemærkninger til HS, pos. 8539, afsnit D, andet stykke, kan nævnes: a) Rumopvarmning. b) Udstyr til infrarøde sendere (fx i et tyverisikringsanlæg). c) Videnskabelig forskning (fx spektralanalyse). 3. Buelamper som beskrevet i Forklarende Bemærkninger til HS, pos. 8539, afsnit E. Elektriske buelamper med kulelektroder monteres fx i kinemataografiske forevisningsapparater henhørende under pos. 9007, eller anvendes i dokumentkopieringsudstyr. Underposition 8539 41 00 omfatter elektriske buelamper udstyret med særlige holdere samt drejelige belysningsanordninger bestående af en eller flere buelamper monteret på et bevægeligt stativ, hovedsaglig bestemt til anvendelse i fotograf- eller filmatelierer. Undtaget fra disse underpositioner er bl.a.: a) Elektroluminiscerende dioder (pos. 8541). b) Elektroluminiscerende bånd, plader eller tavler, som er baseret på elektroluminiscens af et stof (fx zinksulfid), som er anbragt mellem to elektrisk ledende lag (pos. 8543).

8539 90 10 og 8539 90 90 Dele Disse underpositioner omfatter bl.a.: 1. Sokler til elektriske glødelamper og udladningslamper. 2. Glødetråd af wolfram, spiralsnoet, afskåret i længde og færdig til montering. 3. Metalelektroder til udladningslamper. 4. Dele af glas (undtagen isoleringsdele henhørende under pos. 8547 90 00) bestemt til montering indvendig i lamper. 5. Kroge til fastgørelse af glødetråde.

8540 Elektronrør (glødekatoderør, koldkatoderør og fotokatoderør), fx vakuumrør, damp- og gasfyldte rør, kviksølvdampensretterrør, katodestrålerør og fjernsynskamerarør

8540 11 11 til 8540 11 99 Til farvefjernsyn Disse underpositioner omfatter de i Forklarende Bemærkninger til HS, pos. 8540, fjerde stykke, nr. 2, nævnte katodestrålerør, som opfylder følgende betingelser: 1. Med skyggemaske med spalter. 2. Afstand mellem to bånd af samme farve, midt på skærmen, på 0,4 mm eller derover. For så vidt angår billedskærmens diagonalmål henvises til de forklarende bemærkninger til pos. 8528 72 31 til 8528 72 75.

8540 60 00 Andre katodestrålerør Denne underposition omfatter de i Forklarende Bemærkninger til HS, pos. 8540, fjerde stykke, nr. 2, punkt d, nævnte katodestrålerør, bortset fra varer henhørende under pos. 8540 11 og 8540 12.

8540 71 00 til 8540 79 00 Mikrobølgerør (fx magnetroner, klystroner, vandrebølgerør og karcinotroner), undtagen rør med styregitter Disse underpositioner omfatter de i Forklarende Bemærkninger til HS, pos. 8540, fjerde stykke, nr. 4, nævnte rør. Undtaget herfra er Geiger-Müller-rør (pos. 9030 90 85).

8540 81 00 og 8540 89 00 Andre varer Foruden de ensretterrør, der er beskrevet i Forklarende Bemærkninger til HS, pos. 8540, fjerde stykke, nr. 1, omfatter disse underpositioner fx phanatroner, tyratroner, ignitroner og højspændingsensrettere til røntgenapparater.

8541 Dioder, transistorer og lignende halvlederkomponenter; lysfølsomme halvlederkomponenter, herunder fotoceller og solceller, også samlet i moduler eller paneler; lysemitterende dioder; monterede piezo-elektriske krystaller

8541 40 90 Andre varer Denne underposition omfatter fotoelementer samlet i moduler eller paneler, hvori der indgår bypass-dioder (men ikke spærredioder). Bypass-dioderne er ikke elementer, som direkte forsyner fx en motor med strøm (se Forklarende Bemærkninger til HS, pos. 8501 og 8541).

8541 90 00 Dele Foruden de i Forklarende Bemærkninger til HS, pos. 8541, nævnte dele omfatter denne underposition bl.a.: 1. Holdere og kapsler til piezo-elektriske krystaller. 2. Kapsler af metal, steatit etc. til monterede halvlederkomponenter. Undtaget fra underpositionen er bl.a.: a) Tilslutningsanordninger, som overfører elektrisk strøm mellem kontaktben og elektroder (pos. 8536). b) Dele af grafit (pos. 8545 90 90).

8542 Elektroniske integrerede kredsløb Denne position omfatter også udskiftelige forprogrammerede hukommelsesenheder i form af monolitiske integrerede kredsløb, til oversættelsesapparater henhørende under pos. 8470 10 00 og 8543 70 10. Undtaget fra underpositionen er bl.a. skiver (undertiden benævnt wafers) bestående af kemiske elementer, der er doteret med henblik på anvendelse i elektronik, også slebne eller påført et ensartet epitaksial-lag, forudsat de ikke har været underkastet dotering eller selektiv diffusion med det formål at skabe diskrete zoner (pos. 3818 00).

8542 31 10 og 8542 31 90 Processorer og kontrol- og styreenheder, også kombineret med hukommelser, omformere, logiske kredsløb, forstærkere, ure, tidskredsløb eller andre kredsløb Disse underpositioner omfatter bl.a.: 1. Mikroprocessorer, også kaldet micro processing units (MPUs), er integrerede kredsløb, der kan defineres som enheder, der udfører de grundlæggende funktioner vedrørende instruktioner, udførelse og systemkontrol. De vigtigste komponenter i mikroprocessorer er: — regne- og logiskenhed (ALU) — instruktionsdekoder og programtæller — styreenhed, og — indlæse/udlæse-enhed (»I/O-unit«) til kommunikationen med andre enheder. En mikroprocessor kan kun fungere, hvis der ud over den interne hukommelse anvendes en ekstern hukommelse eller en anden enhed. Mikroprocessorer kan indeholde en eller flere mikroprogramhukommelser (RAM eller ROM), ved hjælp af hvilke mikroinstruktioner kan indlæses eller lagres, således at antallet af grundlæggende instruktioner i styreenheden øges. Den mikroprogrammerede ROM, som en mikroprocessor kan indeholde, er beregnet til lagring af binære basisinstruktioner og skal ikke betragtes som en rigtig programhukommelse til lagring af de instruktioner, der skal udføres. Disse varer kan indeholde en instruction cache memory eller mikroperifere enheder. Underpositionen omfatter også mikroprocessorer, der helt er fremstillet til en bestemt anvendelse, og som er baseret på »full custom«-, »gate array«- eller »standard cell«-designs. Mikroprocessorers kapacitet er længden af hvert ord (fx 8, 16 eller 32 bits), som regne- og logiskenhedens akkumulator kan behandle i et enkelt mikroinstruktionsforløb (single microinstruction cycle). 2. Mikrocontrollere og mikrocomputere er integrerede kredsløb, de mindst består af følgende hovedkomponenter: — mikroprocessor, også kaldet micro processing unit (MPU) — en programhukommelse (fx RAM, ROM, PROM, EPROM, E2PROM, flash E2PROM) forbundet til instruktionsdekoderen og indeholdende et program, der definerer en instruktionssekvens — en datahukommelse (fx RAM eller E2PROM), som der ikke er tilgang til uden for chippen, i modsætning til mikroprocessorer — en ekstern databus (til data, adresser eller instruktioner). Mikrocontrollere er programmeret eller kan programmeres yderligere til at udføre specifikke funktioner med et bestemt formål (fx i fjernsynsmodtagere, apparater til optagelse og/eller gengivelse af video og i mikrobølgeovne). Mikrocomputere er i stand til at fungere selvstændigt (stand alone) og i mange forskellige sammenhænge (fx i automatiske databehandlingsmaskiner (mainframes), minicomputere og pc'er). Mikrocomputere kan frit programmeres efter brugerens behov. Underpositionen omfatter også mikrocontrollere, der helt er fremstillet til en bestemt anvendelse, og som er baseret på »full custom«-, »gate array«- eller »standard cell«- design. Mikrocontrolleres kapacitet er længden af hvert ord, som regne- og logiskenhedens akkumulator kan behandle i et enkelt mikroinstruktionsforløb (single microinstruction cycle). 3. Grænsefladekredsløb, som er integrerede kredsløb, der (fx gennem kodekonvertering, konvertering mellem bitseriel og bitparallel transmission eller synkronisering) kan forbinde programmer, integrerede kredsløb, ydre enheder eller systemer med forskellige karakteristika.

8542 31 10 Varer som nævnt i bestemmelse 8 b), punkt 3, til dette kapitel Se Forklarende Bemærkninger til HS, pos. 8542, afsnit III.

8542 32 10 Varer som nævnt i bestemmelse 8 b), punkt 3, til dette kapitel Se Forklarende Bemærkninger til HS, pos. 8542, afsnit III.

8542 32 45 Statiske Random Access Memories (S-RAMs), herunder Cache Random Access Memories (Cache RAMs) Cache Random Access Memories (Cache-RAMs) er statiske Random Access Memories med en tilgangstid, som er hurtigere end til hovedhukommelsen. Cache-RAMs anvendes almindeligvis som midlertidige bufferhukommelser til udligning af hastighedsforskelle mellem en centralenhed og hovedhukommelsen.

8542 32 61 til 8542 32 75 Elektrisk sletbare, programmerbare Read Only Memories (E2PROMs), herunder flash E2PROMs »E2PROMs« er hukommelser, der normalt er byte-sletbare. Flash E2PROMs er hukommelser, der også kaldes »flash Memories«, »flash EPROMs« eller »flash EEPROMs«. »Flash Memories« kan være baseret på enten EPROM- eller E2PROM-teknologi, og de er elektrisk sletbare, enten fuldstændigt (pr. bulk — »bulk wise«) eller sektor for sektor (pr. side eller blok — »page or block wise«). Programmering, læsning og sletning af disse hukommelser kan foretages ved en dobbelt energitilførsel (dual power supply) eller ved en enkelt energitilførsel (single power supply). »Flash memories«, der er baseret på EPROM-teknologi, har en array-struktur bestående af celler med kun én transistor. »flash memories«, der er baseret på E2PROM-teknologi, har en array-struktur bestående af celler med to eller flere transistorer eller med kun én transistor kombineret med en anden transistor pr. sektor (side eller blok). Sidstnævnte type adskiller sig desuden fra hukommelser, der er baseret på EPROM-teknologi, derved, at de indeholder et antal karakteristiske E2PROM-elementer (fx et E2PROM kommando-sæt).

8542 32 90 Andre hukommelser (memories) Denne underposition omfatter bl.a. kundespecificerede memories (CAMs) og ferro-elektriske memories. Kundespecificerede memories (CAMs) er hukommelsesenheder, hvor lagringen sker på grundlag af indholdet. Lagringspositionerne i disse enheder identificeres på grundlag af indholdet eller dele af indholdet og ikke på grundlag af deres navne eller adresser. Ferro-elektriske memories er ikke-flygtige hukommelsesenheder, der fremstilles ved at kombinere ferro-elektrisk materiale og halvledermateriale. Det ferro-elektriske materiale kan også bevare en elektrisk polarisering, når der ikke er et elektrisk felt. Disse enheder er både elektrisk programmerbare og elektrisk sletbare.

8542 39 10 og 8542 39 90 Andre varer Disse underpositioner omfatter bl.a.: 1. Kundespecificerede logiske kredsløb, som er defineres af og produceres for en enkelt bruger. I produktionsprocessen indgår rutning og placering af celler (logiske gates), idet der anvendes kundespecificerede diffusionsmasker. Kundespecificerede logiske krebsløb er konstrueret til at udføre anvendelsesspecifikke funktioner. De betegnes også anvendelsesspecifikke integrerede kredsløb (ASIC). 2. Gate arrays, som er integrerede logiske kredsløb, der består af en fast og regelmæssig sammensætning af programmerbare logiske elementer (transistorer i fx AND-, NAND-, OR- eller NOR-gates). For at opnå en brugerspecifik forbindelse mellem disse logiske elementer programmeres gate arrays gennem et eller flere metallliseringsmønstre. 3. Standardceller, som er integrerede logiske kredsløb, der består af en brugerspecifik sammensætning af prædefinerede og faste underkredsløb. Underkredsløbene kan indeholde enhver form for integreret funktion (fx en logisk funktion eller en hukommelsesfunktion). 4. Programmerbare logiske enheder, som er integrerede kredsløb, der består af faste logiske elementer. Disse kredsløbs endelige funktion bestemmes af brugeren, der brænder smelteled eller elektrisk programmerer forbindelserne mellem de logiske elementer. 5. Standardiserede logiske krebsløb, som er integrerede logiske kredsløb, der indeholder mindre end 150 logiske gates (fx AND, NAND, OR, NOR). Disse enheder kan indeholde flere funktioner eller sæt af identiske og uafhængige funktioner. 6. Grænsefladekredsløb, som er integrerede kredsløb, der (fx gennem kodekonvertering, konvertering mellem bitseriel og bitparallel transmission eller synkronisering) kan forbinde programmer, integrerede kredsløb, ydre enheder eller systemer med forskellige karakteristika. 7. Mikro-perifere enheder er integrerede kredsløb, der udfører særlige funktioner som supplement til mikroprocessorer, mikrocontrollere eller mikrocomputere og forbedrer disses egenskaber med hensyn til ekstern kommunikation, kontrol og grænseflade. De tekniske specifikationer for en mikro-perifer enhed viser tydeligt dens forbindelse med og dedikation til en mikroprocessor, mikrocontroller eller mikrocomputer. Kommunikations-, kontrol- og grænsefladefunktionerne kan bestå af buscontrollere, hukommelsescontrollere (DRAM-controllere, memory management units (MMUs), direkte hukommelsestilgangscontrollere) eller perifere grænsefladecontrollere (grafiske controllere, lokalnetcontrollere, universelle asynkrone receiver/transmittercontrollere, tastaturcontrollere, massehukommelsescontrollere). 8. »Smartpower« integrerede kredsløb, der er integrerede analoge kredsløb, som kombinerer digitale og analoge kredsløb (effekttransistorer) til kontrol af logiske udlæsningssignaler og effektudlæsningssignaler. Disse enheder kan anvendes til fx intern beskyttelse mod effekttab, fejlstyring eller diagnosticering. Undtaget fra denne underposition er programmerbare Read Only Memories (PROMs) (pos. 8542 21 41 eller 8542 21 81).

8542 39 10 Varer som nævnt i bestemmelse 8 b), punkt 3, til dette kapitel Se Forklarende Bemærkninger til HS, pos. 8542, afsnit III.

8543 Elektriske maskiner og apparater med selvstændig funktion, ikke andetsteds tariferet i dette kapitel

8543 70 90 Andre varer Denne underposition omfatter bl.a.: 1. Elektrostatiske anordninger (fx til maskiner til flokning af tekstilstof). 2. Elektroluminiscerende anordninger, almindeligvis i form af bånd, plader eller tavler. 3. Termoelektriske generatorer, bestående af et termobatteri indeholdende et variabelt antal termoelementer og en varmekilde (fx med butangas), som frembringer jævnstrøm ved Seebeck-effekten. 4. Anordninger til fjernelse af statisk elektricitet. 5. Afmagnetiseringsapparater. 6. Blokeringsoscillatorer. 7. Digitale registreringsapparater til flyvedata (»flight recorders«), i form af et ildfast, brudsikkert elektronisk apparat, som er bestemt til kontinuerlig registrering af specifikke data under flyvningen. 8. Apparater til trådløs fjernbetjening af fjernsynsmodtagere, videobåndoptagere og andre elektriske apparater. 9. Elektroniske apparater til frembringelse af lydeffekter, der anvendes som tilbehør til elektriske guitarer til frembringelse af forskellige effekter (fx fordobling eller forvrængning af lyden, resonans (ekko)). De er ikke monteret i selve instrumentet, men er indskudt mellem guitaren og hovedforstærkeren. 10. Elektroniske læseenheder til synshandicappede personer. Sådanne enheder omfatter — i et fælles kabinet — et kamera, som skanner den originale tekst (fx en avis eller en bog), og en monitor, som gengiver denne tekst stærkt forstørret. Underpositionen omfatter også små elektroniske apparater uden fundament (herunder såkaldte »minicomputere«), som, afhængigt af de anvendte hukommelsesmoduler, kan oversætte ord og sætninger til et valgt fremmedsprog. Disse apparater er forsynet med et alfanumerisk tastatur og et firkantet display (skærm). Undtaget fra underpositionen er lignende apparater med regnefunktioner (pos. 8470). Undtaget fra denne underposition er bl.a.: a) Elektrostatiske filtre og elektromagnetiske vandrensere (pos. 8421). b) Apparater til behandling af mælk ved ultraviolet bestråling (pos. 8434). c) Apparater til rensning af forskellige varer (især metaldele) med ultralyd samt ultralydsvibratorer (eller -hoveder) (pos. 8479). d) Apparater til svejsning ved ultralyd (pos. 8515). e) Apparater til ultraviolet bestråling til medicinsk brug, selv om deres anvendelse ikke kræver lægeordination (pos. 9018). f) Elektriske regulatorer til regulering af elektriske eller ikke-elektriske størrelser, henhørende under pos. 9032.

8544 Isolerede (herunder lakerede eller anodiserede) elektriske ledninger, kabler (herunder koaksialkabler) og andre isolerede elektriske ledere, også forsynet med forbindelsesdele; optiske fiberkabler, fremstillet af individuelt overtrukne fibre, også samlet med elektriske ledere eller forsynet med forbindelsesdele Denne position omfatter ikke særskilt foreliggende forbindelsesdele til kabler. Forbindelsesdele til elektriske ledninger henhører under pos. 8535 eller 8536. Forbindelsesdele til optiske fiberkabler henhører under pos. 8536 70 00.

8544 70 00 Optiske fiberkabler Denne underposition omfatter også optiske fiberkabler beregnet til fx telekommunikation, som består af optiske fibre, der hver især er overtrukket med et dobbelt lag akrylatpolymer og indesluttet i en beskyttelseskappe. Overtrækket består af et indre lag af blødt akrylat og et ydre lag af hårdt akrylat, hvoraf sidstnævnte også er lakeret i forskellige farver. Overtrækket af de enkelte optiske fibre giver dem beskyttelse og strukturel integritet, fx beskyttes de enkelte fibre mod brud.

1. Optisk fiberkerne (indre glaskerne) 2. Ydre glaskerne (cladding) 3. Indre lag af blødt akrylat 4. Farveidentifikation 5. Ydre lag af hårdt akrylat

8545 Kulelektroder, børstekul, lampekul, batterikul og andre varer af grafit eller andet kul, også i forbindelse med metal, af den art der anvendes til elektrisk brug

8545 90 90 Andre varer Denne underposition omfatter bl.a.: 1. Kul til lynafledere. 2. Kontakter til elektriske styreapparater eller til reostater. Undtaget fra denne underposition er bl.a. blandinger i form af pasta til elektroder, fremstillet af kulstofholdige materialer (pos. 3824).

8547 Isolationsdele til elektriske maskiner, apparater og materiel, for så vidt delene, bortset fra istøbte simple samledele af metal (fx sokler med gevind), består helt af isolerende materiale, undtagen isolatorer henhørende under pos. 8546; elektriske installationsrør og forbindelsesdele dertil, af uædle metaller og med indvendig isolering

8547 20 00 Isolationsdele af plast Denne underposition omfatter bl.a. isolationsdele fremstillet ved sammenpresning af en masse af glasfibre og plast eller ved sammenlægning eller sammenpresning af lag af papir eller vævet stof, som i forvejen er imprægneret med plast, forudsat at varerne er hårde og stive (se Forklarende Bemærkninger til HS, kapitel 39, Almindelige bemærkninger, afsnittet »Kombinationer af plast og andre materialer end plast«, punkt d).

8547 90 00 Andre varer Denne underposition omfatter bl.a. isolationsdele af papir og pap, asbestcement og glimmer, samt de isolationsrør og forbindelsesstykker dertil, der er beskrevet i Forklarende Bemærkninger til HS, pos. 8547, afsnit B.

8548 Affald og skrot af primærelementer, primærbatterier og elektriske akkumulatorer; brugte primærelementer, primærbatterier og elektriske akkumulatorer; elektriske dele til maskiner og apparater, ikke andetsteds tariferet i dette kapitel